Diari Oficial de la Generalitat Valenciana


Sumari del DOGV 8297, del 17-05-2018 (2018/4766)

RESOLUCIÓ d'11 de maig de 2018, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits que financen les ajudes convocades mitjançant la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2018, les subvencions per a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional (S3106).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4766


Data del document
:   11-05-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'11 de maig de 2018, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits que financen les ajudes convocades mitjançant la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2018, les subvencions per a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional (S3106). [2018/4766]  
La Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions per a entitats locals i entitats sense ànim de lucre per a projectes d'inversió en equipaments i obres de centres d'atenció a persones amb diversitat funcional, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació d'expedients de despeses, i el finançament d'aquestes ajudes queda condicionat a l'aprovació dels crèdits corresponents.  
Aprovada i publicada la Llei 22/2017, de 29 de desembre, de pressupostos de la Generalitat Valenciana per a l'exercici 2018 (DOGV 8202, 30.12.2017) en aplicació del que disposa el punt tercer de la part dispositiva de la resolució de convocatòria, i de conformitat amb el que preceptua l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es dóna publicitat als crèdits i a la línia de subvenció destinada al finançament de les ajudes convocades per la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
En virtut d'això i fent ús de les facultats que em confereix l'article 160.4.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris i a la línia de subvenció destinada a subvencionar entitats locals i entitats sense ànim de lucre per a projectes d'inversió en equipaments i obres de centres d'atenció a persones amb diversitat funcional (DOGV 8214, 17.01.2018), de la Vicepresidència i Conselleria d'Igualtat i Polítiques Inclusives, a càrrec del programa pressupostari 313.40, Diversitat funcional.  
  
Denominació: Ajudes projectes d'inversió.  
Línia de subvenció: S3106.  
Consignació pressupostària: 1.545.941,00 ?.  
Procedència i quantia dels fons: -   
Propis no condicionats: 1.545.941,00 ?.  
  
L'import total dels crèdits previstos en aquesta línia es distribuirà entre les actuacions subvencionables de la manera següent:  
- Actuacions dirigides a projectes d'equipament i vehicles de transport col·lectiu adaptat: 1.145.959,00 ?.  
- Actuacions dirigides a la realització d'obres d'adequació i reforma: 399.982,00 ?.  
  
Segon  
Els crèdits publicats tenen el caràcter de màxims i no podran concedir-se subvencions i ajudes una vegada esgotats.  
No obstant això, si com a conseqüència de modificacions pressupostàries es veren modificats aquests crèdits, la seua modificació es publicarà mitjançant una resolució en el Diari Oficial de la Generalitat Valenciana.  
  
València, 11 de maig de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.